Document ID: 32014R0298

UREDBA KOMISIJE (EU) št. 298/2014
z dne 21. marca 2014
o spremembi Priloge II k Uredbi (ES) št. 1333/2008 Evropskega parlamenta in Sveta ter Priloge k Uredbi Komisije (EU) št. 231/2012 glede magnezijevega dihidrogen difosfata za uporabo kot sredstvo za vzhajanje in sredstvo za uravnavanje kislosti
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1), zlasti člena 10(3), člena 14 in člena 30(5) Uredbe,
ob upoštevanju Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2), zlasti člena 7(5) Uredbe,
ob upoštevanju naslednjega:
(1)
V Prilogi II k Uredbi (ES) št. 1333/2008 je določen seznam Unije aditivov za živila, odobrenih za uporabo v živilih, in pogoji njihove uporabe.
(2)
Uredba Komisije (EU) št. 231/2012 (3) določa specifikacije za aditive za živila, navedene v prilogah II in III k Uredbi (ES) št. 1333/2008.
(3)
Seznam Unije in specifikacije se lahko posodobijo v skladu s skupnim postopkom iz člena 3(1) Uredbe (ES) št. 1331/2008 na pobudo Komisije ali na podlagi zahtevka.
(4)
Zahtevek za odobritev uporabe magnezijevega dihidrogen difosfata za uporabo kot sredstva za vzhajanje in sredstva za uravnavanje kislosti v nekaterih kategorijah živil je bil predložen 7. aprila 2011 in je na voljo državam članicam.
(5)
Fosforjeva kislina - fosfati - di-, tri- in polifosfati (E 338-452) so odobreni za uporabo v finih pekovskih izdelkih kot sredstva za vzhajanje. Difosfati (E 450), določeni v Uredbi (EU) št. 231/2012, se lahko uporabijo kot alternativa za natrijev aluminijev fosfat (E541), s čimer se zmanjša vsebnost aluminija v predelanih živilih. Trenutno določeni difosfati imajo astringenten pookus („piro-okus“), prispevajo pa lahko k skupni vsebnosti natrija v živilu.
(6)
Specifikacije za magnezijev dihidrogen difosfat morajo biti določene v Prilogi k Uredbi (EU) št. 231/2012, ker se snov lahko uporabi kot alternativa drugim difosfatom za zmanjšanje „piro-okusa“ in da bi se izognili povečanju vsebnosti natrija v živilu. Zato bi bilo treba odobriti uporabo magnezijevih dihidrogen difosfatov v kategoriji 6.2.1: moke, samo moka, ki vzhaja sama po sebi; 6.5: rezanci; 6.6: testo, 7.1: kruh in štručke ter 7.2: fini pekovski izdelki. Magnezijevemu dihidrogen difosfatu bi bilo treba dodeliti številko E 450 (ix).
(7)
Podobne snovi, ki imajo enako ali višjo vsebnost magnezija v primerjavi z magnezijevim dihidrogen difosfatom, kot so mono- in dibazične magnezijeve soli ortofosforjeve kisline (E343i; e343ii) že imajo dovoljenje za uporabo v isti kategoriji živil. Vključitev magnezijevega dihidrogen difosfata kot alternativo difosfatu v Prilogo k Uredbi (EU) št. 231/2012 in njegova uporaba v živilih ne bosta povečali vnosa fosforja ali magnezija. Zato določitev specifikacije in posebnega dovoljenja za uporabo magnezijevega dihidrogen difosfata (E 450 (IX)) kot sredstva za vzhajanje in sredstva za uravnavanje kislosti ne pomenita tveganja za varnost.
(8)
V skladu s členom 3(2) Uredbe (ES) št. 1331/2008 bi se morala Komisija za posodobitev seznama Unije aditivov za živila iz Priloge II k Uredbi (ES) št. 1333/2008 posvetovati z Evropsko agencijo za varnost hrane, razen če zadevna posodobitev ne vpliva na zdravje ljudi. Ker vključitev magnezijevega dihidrogen difosfata v Prilogo k Uredbi ES št. 231/2012 in odobritev uporabe magnezijevega dihidrogen difosfata (E 450 (ix)) kot sredstva za vzhajanje ne pomenita tveganja za varnost, se ni treba posvetovati z Evropsko agencijo za varnost hrane.
(9)
Uredbi (ES) št. 1333/2008 in (EU) št. 231/2012 bi bilo zato treba ustrezno spremeniti.
(10)
Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga II k Uredbi (ES) št. 1333/2008 se spremeni v skladu s Prilogo I k tej uredbi.
Člen 2
Priloga k Uredbi (EU) št. 231/2012 se spremeni v skladu s Prilogo II k tej uredbi.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Bruslju, 21. marca 2014

Labels: 3
0
1
17